પોરબંદરના માધવપુરથી મીયાણી સુધીના રમણીય દરિયાકીનારા ઉપર અનેક જગ્યાએ ગેરકાયદેસર પથ્થરની ખાણો ધમધમે છે અને પથ્થરની ખનીજચોરી થાય છે પરંતુ તેની સાથાેસાથ છેલ્લા કેટલાક સમયથી દરિયાકીનારે રેતીની પણ બેફામ ચોરી થઇ રહી છે અને તેવું જ પોરબંદરથી 8 કી. મી. દુર આવેલા રતનપર ગામના સ્મશાન પાસે બન્યું છે કે, જયાં પ0 ફૂટ ની પહોળાઇ તથા 15 ફૂટ ઉંડાઇ ધરાવતા ક્ષેત્રફળમાંથી વિશાળમાત્રામાં રેતીની ચોરી થઇ ચુકી છે એટલું જ નહી પરંતુ સ્મશાનની દિવાલથી તદન નજીક સુધી રેતી ચોરાઇ ગઇ હોવાથી સ્મશાન સુધી જવામાં પણ ભારે પરેશાની વેઠવી પડતી હોય તેવું દેખાઇ રહ્યું છે.